b'\n_START_ARTICLE_\nTuro Ahva\n_START_PARAGRAPH_\nTuro Ahva (9. lokakuuta 1927 Kuopio \xe2\x80\x93 11. lokakuuta 1990 Kuopio) oli suomalainen j\xc3\xa4nnityskirjailija. H\xc3\xa4n k\xc3\xa4ytti my\xc3\xb6s nimimerkkej\xc3\xa4 Turo Arto ja Klaus Marno._NEWLINE_Ahvan vanhemmat olivat piirijohtaja Paul Martti Ahva (1897\xe2\x80\x931964) ja farmaseutti Nanny Gabriela Bergman. H\xc3\xa4n k\xc3\xa4vi sotavuosina 1939\xe2\x80\x931945 Kuopion yhteiskoulua ja lyseota._NEWLINE_Ahva kirjoitti sodan j\xc3\xa4lkeen kauhu-, tieteis- ja j\xc3\xa4nnityskertomuksia eri lukemistolehtiin. Ahvan Lehtiyhtym\xc3\xa4n kustantamissa lehdiss\xc3\xa4 julkaistut rikoskertomukset joissa p\xc3\xa4\xc3\xa4henkil\xc3\xb6n\xc3\xa4 oli matematiikan professori Tammisto, julkaistiin my\xc3\xb6s erillisen\xc3\xa4 kirjana nimelt\xc3\xa4 Aavek\xc3\xa4rpp\xc3\xa4.'